Cellula ependymalis
Cellulae ependymales vel ependymocyti sunt genus cellularum glialium in systemate nervoso centrali; ventriculos cerebri et canalem vertebralem cingunt et liquorem cerebrospinalem elaborant quem ciliis movent (sunt enim cellulae ciliatae). Transitum substantiarum inter liquidum cerebrospinale et liquidum neurona rigans moderantur. In regione subventriculari et in hippocampo praecursoriae cellulae ad novas cellulas gliales atque etiam nova neura generanda esse videntur quae 'cellulae praecursoriae ependymales' appellantur.